钦定古今图书集成/理学汇编/文学典/第117卷 > 杨于臣
## 钦定古今图书集成/理学汇编/文学典/第117卷 > 杨于臣

按《淮安府志》：于臣郡诸生，通政谷之裔也。英敏博学，
议论风生，然不耐举子业，以故凿枘当时，怡然潜究。
诸经史百家，更留心当代之务，为诗文率多雄杰之
气，当路每奇其才。提学御史孙之益扁奖曰“外史问
奇。”晚承本府辑神、光两朝淮郡实录，卒业而逝，年五
十四。所著有《枝元堂集》。